บริษัท ขนส่ง จำกัด  ลดค่าตั๋วโดยสาร 10% ให้กับผู้โดยสารที่ใช้บริการเดินทางร่วมงานพระราชพิธีบรมราชาภิเษก ช่วงเดือนพฤษภาคม ถึงกันยายน 2562
บริษัท ขนส่ง จำกัด  ลดค่าตั๋วโดยสาร 10% ให้กับผู้โดยสารที่ใช้บริการเดินทางร่วมงานพระราชพิธีบรมราชาภิเษก ช่วงเดือนพฤษภาคม ถึงกันยายน 2562นายจิรศักดิ์  เยาว์วัชสกุลกรรมการผู้จัดการใหญ่ บริษัท ขนส่ง จำกัด หรือ บขส. เปิดเผยว่า เนื่องในโอกาสมหามงคล    พระราชพิธีบรมราชาภิเษกสมเด็จพระเจ้าอยู่หัวบขส. ได้จัดโครงการ “บขส. ลดค่าตั๋ว 10% เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก” โดยลดค่าตั๋วโดยสาร จากราคาหน้าตั๋วร้อยละ 10 ให้กับประชาชนที่จองตั๋วโดยสารเดินทาง ช่วงวันที่ 1 พฤษภาคม – 30 กันยายนนี้ ซึ่งสิทธิพิเศษดังกล่าว สามารถใช้เดินทางกับรถโดยสารของ บขส. ได้ทุกประเภท ทุกเส้นทาง ยกเว้นรถชานเมืองที่วิ่งระยะทางไม่เกิน 100 กิโลเมตร รถโดยสารที่มีการจำหน่ายตั๋วบนรถและรถโดยสารเส้นทางระหว่างประเทศ ทั้งนี้ ผู้โดยสารที่ประสงค์เดินทางสามารถติดต่อจองตั๋วและซื้อตั๋วล่วงหน้า ได้ที่ช่องจำหน่ายตั๋วของ บขส. ณ ที่ทำการสถานีเดินรถ บขส. ทั่วประเทศ สอบถามข้อมูลเพิ่มเติมโทร call center 1490 เรียก บขส. ตลอด 24 ชั่วโมงนอกจากนี้ บขส. ยังได้จัดเตรียม Snack Box และน้ำดื่ม จำนวน 999 ชุด มอบให้แก่ผู้โดยสารที่มาใช้บริการ ณ สถานีขนส่งผู้โดยสารกรุงเทพ (จตุจักร) ในวันที่ 3 พฤษภาคม 2562